*Pranas Raščius*

# GIMTINĖ

Genio gimtinė – miškas,

laumžirgio – upė rami.

Klevo gimtinė – žemė,

o debesėlio – dangus.

Nendrės – ežero krantas,

smilgos – pilka pakelė,

bitės kamanės – pieva,

grūdų gimtinė – dirva.

Mano gimtinė – miškas,

upė, dangus ir dirva,

ežero krantas – viskas,

o viskas – tai Lietuva.

# Klausimai:

1. Kaip tu supranti kas yra gimtinė?

1. Kas gali vadintis gimtine?

1. Kur tavo gimtinė?

1. Naudodamasis internetu, surask keletą faktų apie savo gimtinę:

|  |  |
| --- | --- |
| Miesto arba kaimo pavadinimas |  |
| Kurioje Lietuvos dalyje yra tavo gimtinė? |  |
| Gyventojų skaičius |  |
| Kokia tarme kalba tavo tėvai? |  |
| Ką pasiūlytumei aplankyti atvykus į tavo gimtinę? |  |

1. Perskaityk su intonacija P. Raščiaus eilėraštį dar kartą.
2. Pabandyk sukurti savo eilėraštį